title: Komisjoni direktiiv 2004/58/EÜ, 23. aprill 2004, millega muudetakse nõukogu direktiivi 91/414/EMÜ, lisades toimeainete hulka alpha-tsüpermetriini, benalaksüüli, bromoksüniili, desmedifaami, ioksüniili ja fenmedifaamiEMPs kohaldatav tekst

text:
Tähtis õiguslik teade

|

32004L0058

Euroopa Liidu Teataja L 120 , 24/04/2004 Lk 0026 - 0029

		Komisjoni direktiiv 2004/58/EÜ,23. aprill 2004,millega muudetakse nõukogu direktiivi 91/414/EMÜ, lisades toimeainete hulka alpha-tsüpermetriini, benalaksüüli, bromoksüniili, desmedifaami, ioksüniili ja fenmedifaami(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] eriti selle artikli 6 lõiget 1,ning arvestades järgmist:(1) Komisjoni 11. detsembri 1992. aasta määrusesse (EMÜ) nr 3600/92, millega kehtestatakse taimekaitsevahendite turuleviimist käsitleva nõukogu direktiivi 91/414/EMÜ [2] artikli 8 lõikes 2 osutatud tööprogrammi esimese etapi üksikasjalikud rakenduseeskirjad, on sisse viidud loetelu toimeainetest, mis vajavad hindamist, pidades silmas nende võimalikku kandmist direktiivi 91/414/EMÜ I lisasse. Kõnealusesse loetelusse kuuluvad ka alfa-tsüpermetriin, benalaksüül, bromoksüniil, desmedifaam, ioksüniil ja fenmedifaam.(2) Kõnealuste toimeainete mõju inimese tervisele ja keskkonnale on hinnatud määruses (EMÜ) nr 3600/92 ettenähtud korras seoses mitmete taotlejate poolt kavandatud kasutusviisidega. Komisjoni 27. aprilli 1994. aasta määrusega (EÜ) nr 933/94, milles sätestatakse taimekaitsevahendite toimeained ja määratakse referentliikmesriik komisjoni määruse (EMÜ) nr 3600/92 [3] rakendamiseks, määrati järgnevad referentliikmesriigid, kes omakorda esitasid komisjonile asjakohased hindamisaruanded ja soovitused kooskõlas määruse (EMÜ) nr 3600/92 artikli 7 lõike 1 punktiga c. Alfa-tsüpermetriini puhul oli referentliikmesriik Belgia, ja kogu asjakohane teave esitati 16. septembril 1999. Benalaksüüli puhul oli referentliikmesriik Portugal, ja kogu asjakohane teave esitati 27. aprillil 2000. Bromoksüniili puhul oli referentliikmesriik Prantsusmaa, ja kogu asjakohane teave esitati 16. märtsil 2000. Desmedifaami puhul oli referentliikmesriik Soome, ja kogu asjakohane teave esitati 8. mail 2000. Ioksüniili puhul oli referentliikmesriik Prantsusmaa, ja kogu asjakohane teave esitati 16. märtsil 2000. Fenmedifaami puhul oli referentliikmesriik Soome, ja kogu asjakohane teave esitati 5. jaanuaril 2000.(3) Liikmesriigid ja komisjon on kõnealused hindamisaruanded alalises toiduahela ja loomatervishoiu komitees läbi vaadanud.(4) Kõigi toimeainete läbivaatamise lõpptulemusena vormistati 13. veebruaril 2004 komisjoni läbivaatusaruanded alfa-tsüpermetriini, benalaksüüli, bromoksüniili, desmedifaami, ioksüniili ja fenmedifaami kohta.(5) Alfa-tsüpermetriini, benalaksüüli, bromoksüniili, desmedifaami, ioksüniili ja fenmedifaami hindamisaruannete läbivaatuse käigus ei kerkinud üles vastamata küsimusi ega probleeme, mida oleks tulnud taimede teaduskomiteega arutada.(6) Mitmete uuringute põhjal on selgunud, et alfa-tsüpermetriini, benalaksüüli, bromoksüniili, desmedifaami, ioksüniili ja fenmedifaami sisaldavad taimekaitsevahendid võib üldiselt lugeda direktiivi 91/414/EMÜ artikli 5 lõike 1 punktides a ja b sätestatud nõuetele vastavaks, eriti nende kasutusviiside puhul, mida uuriti ja mida komisjoni aruandes üksikasjalikult kirjeldati. Seetõttu on asjakohane kanda kõnealused toimeained I lisasse, et tagada kõigis liikmesriikides neid toimeaineid sisaldavate taimekaitsevahendite lubade väljaandmine vastavalt kõnealuse direktiivi sätetele.(7) Enne toimeaine I lisasse kandmist tuleks ette näha mõistlik ajavahemik, et liikmesriigid ja huvitatud isikud saaksid valmistuda toimeaine lisamisest tulenevate uute nõuete täitmiseks.(8) Pärast lisasse kandmist tuleks ette näha mõistlik ajavahemik, et liikmesriikidel oleks võimalik rakendada neid direktiivi 91/414/EMÜ sätteid, mis puudutavad alfa-tsüpermetriini, benalaksüüli, bromoksüniili, desmedifaami, ioksüniili ja fenmedifaami sisaldavaid taimekaitsevahendeid, ning eelkõige vaadata läbi olemasolevad load, et tagada direktiivi 91/414/EMÜ I lisas nende toimeainete kohta sätestatud tingimuste täitmine. Suurema efektiivsuse huvides ja pidades silmas lühikesi tähtaegu, on otstarbekohane, et referentliikmesriik koordineerib lubade läbivaatamist liikmesriikide vahel. Iga taimekaitsevahendi täieliku toimiku esitamiseks ja hindamiseks vastavalt direktiivis 91/414/EMÜ sätestatud ühtsetele põhimõtetele tuleks ette näha pikem ajavahemik.(9) Seetõttu on asjakohane direktiivi 91/414/EMÜ vastavalt muuta.(10) Käesolevas direktiivis sätestatud meetmed on kooskõlas alalise toiduahela ja loomatervishoiu komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 91/414/EMÜ I lisa muudetakse vastavalt käesoleva direktiivi lisale.Artikkel 2Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 31. augustiks 2005. Liikmesriigid edastavad kõnealuste sätete teksti ning kõnealuste sätete ja käesoleva direktiivi vahelise vastavustabeli viivitamata komisjonile.Liikmesriigid kohaldavad neid sätteid alates 1. septembrist 2005.Kui liikmesriigid need sätted vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 31. Liikmesriigid vaatavad läbi alfa-tsüpermetriini, benalaksüüli, bromoksüniili, desmedifaami, ioksüniili ja fenmedifaami sisaldavate taimekaitsevahendite load, et tagada direktiivi 91/414/EMÜ I lisas sätestatud kõnealuseid toimeaineid puudutavate tingimuste täitmine. Vajaduse korral, ja hiljemalt 31. augustiks 2005, nad kas tühistavad loa või muudavad seda.Vastav referentliikmesriik tagab liikmesriikidevahelise koostöö kõnealuse läbivaatamise jooksul.2. Iga lubatud taimekaitsevahendi puhul, mis sisaldab alfa-tsüpermetriini, benalaksüüli, bromoksüniili, desmedifaami, ioksüniili ja fenmedifaami ainsa toimeainena või ühena mitmest toimeainest, mis kõik on hiljemalt 28. veebruariks 2005 direktiivi 91/414/EMÜ I lisasse kantud, annavad liikmesriigid tootele uue hinnangu kooskõlas direktiivi 91/414/EMÜ VI lisas sätestatud ühtsete põhimõtetega, tuginedes toimikule, mis vastab kõnealuse direktiivi III lisa nõuetele. Kõnealuse hinnangu põhjal määravad nad kindlaks, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.Olles selle kindlaks määranud, liikmesriigid:(a) toote puhul, mis sisaldab ainsa toimeainena alfa-tsüpermetriini, benalaksüüli, bromoksüniili, desmedifaami, ioksüniili ja fenmedifaami, vajadusel muudavad luba või tühistavad loa hiljemalt 28. veebruariks 2009; või(b) toote puhul, mis sisaldab ühena mitmest toimeainest alfa-tsüpermetriini, benalaksüüli, bromoksüniili, desmedifaami, ioksüniili ja fenmedifaami, vajadusel muudavad luba või tühistavad loa 28. veebruariks 2009 või kuupäevaks, mis sellise muudatuse või tühistamise jaoks on kehtestatud vastavas direktiivis või direktiivides, millega asjakohane toimeaine või toimeained direktiivi 91/414/EMÜ I lisasse kanti, olenevalt sellest, kumb kuupäev on hilisem.Artikkel 4Käesolev direktiiv jõustub 1. märtsil 2005.Artikkel 5Käesolev direktiiv on adresseeritud liikmesriikidele.Brüssel, 23. aprill 2004Komisjoni nimelkomisjoni liigeDavid Byrne[1] EÜT L 230, 19.8.1991, lk 1. Direktiivi on viimati muudetud komisjoni direktiiviga 2004/60/EÜ (vt ELT L 120/26, 24.4.2004, lk 39.)[2] EÜT L 366, 15.12.1992, lk 10. Määrust on viimati muudetud määrusega (EÜ) nr 2266/2000 (EÜT L 259, 13.10.2000, lk 10.)[3] EÜT L 107, 28.4.1994, lk 8. Määrust on viimati muudetud määrusega (EÜ) nr 2230/95 (EÜT L 225, 22.9.1995, lk 1.)--------------------------------------------------LISA"Direktiivi 91/414/EMÜ I lisas oleva tabeli lõppu lisatakse alljärgnevad kirjed.Nr | Üldnimetus, tunnuskood | Rahvusvahelise Puhta Keemia ja Rakenduskeemia Liidu (IUPAC) nimetus | Puhtus | Jõustu-mine | Lisamise aegumine | Erisätted |84 | alfa-tsüpermetriin CASi nr 67375-30-8 CIPACi nr | Ratsemaat sisaldab: (S)-α- tsüano-3 fenoksübensüül-(1R)-cis-3-(2,2-diklorovinüül)-2,2-dimetüültsüklopropaan karboksülaat ja (R)-α- tsüano-3 fenoksübensüül-(1S)-cis-3-(2,2-diklorovinüül)-2,2-dimetüültsüklopropaan karboksülaat (= cis-2 tsüpermetriini isomeeripaar) | 930 g/kg CIS-2 | 1. märts 2005 | 28. veeb-ruar 2015 | Lubatakse kasutada ainult insektitsiidina. VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees 13. veebruaril 2004 vormistatud alfa-tsüpermetriini läbivaatusaruande järeldusi, ja eriti selle I ja II liidet. Selles üldhinnangus: Liikmesriigid peavad pöörama erilist tähelepanu veeorganismide, mesilaste ja sihtrühma mittekuuluvate lülijalgsete kaitsele ja peavad tagama, et kasutusloa tingimustes on sätestatud riski vähendamise meetmed.Liikmesriigid peavad pöörama erilist tähelepanu kasutajate ohutusele ja peavad tagama, et kasutusloa tingimustes on sätestatud asjakohased kaitsemeetmed. |85 | benalaksüül CASi nr 71626-11-4 CIPACi nr 416 | Metüül N-fenüülatsetüül–N-2, 6–ksülüül–DL-alaninaat | 960 g/kg | 1. märts 2005 | 28. veebruar 2015 | Lubatakse kasutada ainult fungitsiidina. VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees 13. veebruaril 2004 vormistatud benalaksüüli läbivaatusaruande järeldusi, ja eriti selle I ja II liidet. Selles üldhinnangus peaksid liikmesriigid pöörama erilist tähelepanu põhjavee võimalikule saastamisele, kui toimeainet kasutatakse tundlike muldade ja/või kliimatingimustega piirkondades. Vajaduse korral peaksid kasutusloa tingimused sisaldama riski vähendamise meetmeid. |86 | bromoksüniil CASi nr 1689-84-5 CIPACi nr 87 | 3,5 dibromo – 4- hüdroksübensonitriil | 970 g/kg | 1. märts 2005 | 28. veeb-ruar 2015 | Lubatakse kasutada ainult herbitsiidina. VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees 13. veebruaril 2004 vormistatud bromoksüniili läbivaatusaruande järeldusi, ja eriti selle I ja II liidet. Selles üldhinnangus peavad liikmesriigid pöörama erilist tähelepanu lindude, metsas elavate imetajate ja veeorganismide kaitsele, eriti kui toimeinet kasutatakse talvel. Vajaduse korral peaksid kasutusloa tingimused sisaldama riski vähendamise meetmeid. |87 | desmedifaam CASi nr 13684-56-5 CIPACi nr 477 | etüül 3'-fenüülkarbamoüloksükarbanilaat etüül 3-fenüülkarbamoüloksüfenüülkarbamaat | Vähemalt 970 g/kg | 1. märts 2005. | 28. veeb-ruar 2015. | Lubatakse kasutada ainult herbitsiidina. VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees 13. veebruaril 2004 vormistatud desmedifaami läbivaatusaruande järeldusi, ja eriti selle I ja II liidet. Selles üldhinnangus peaksid liikmesriigid pöörama erilist tähelepanu veeorganismide ja vihmausside kaitsele. Vajaduse korral tuleks kohaldada riski vähendamise meetmeid. |88 | ioksüniil CASi nr 13684-83-4 CIPACi nr 86 | 4- hüdroksü- 3,5- di-iodobensonitriil | 960 g/kg | 1. märts 2005. | 28. veebruar 2015. | Lubatakse kasutada ainult herbitsiidina. VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees 13. veebruaril 2004 vormistatud ioksüniili läbivaatusaruande järeldusi, ja eriti selle I ja II liidet. Selles üldhinnangus peavad liikmesriigid pöörama erilist tähelepanu lindude ja metsas elavate imetajate kaitsele, eriti kui toimeinet kasutatakse talvel, ja veeorganismide kaitsele. Vajaduse korral peaksid kasutusloa tingimused sisaldama riski vähendamise meetmeid. |89 | fenmedifaam CASi nr 13684-63-4 CIPACi nr 77 | metüül 3-(3-metüülkarbaniloüloksü) karbanilaat; 3-metoksükarbonüülaminofenüül 3'-metüülkarbanilaat | Vähemalt 970 g/kg | 1. märts 2005. | 28. veebruar 2015. | Lubatakse kasutada ainult herbitsiidina. VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees 13. veebruaril 2004 vormistatud fenmedifaami läbivaatusaruande järeldusi, ja eriti selle I ja II liidet. Selles üldhinnangus peaksid liikmesriigid pöörama erilist tähelepanu veeorganismide kaitsele. Vajaduse korral peaksid kasutusloa tingimused sisaldama riski vähendamise meetmeid. |--------------------------------------------------


title: Komisjoni direktiiv 2012/3/EL, 9. veebruar 2012 , millega muudetakse Euroopa Parlamendi ja nõukogu direktiivi 98/8/EÜ, et kanda toimeaine bendiokarb kõnealuse direktiivi I lisasse  EMPs kohaldatav tekst

text:
               10.2.2012

               ET

               Euroopa Liidu Teataja

               L 37/65

         KOMISJONI DIREKTIIV 2012/3/EL,
   9. veebruar 2012,
   millega muudetakse Euroopa Parlamendi ja nõukogu direktiivi 98/8/EÜ, et kanda toimeaine bendiokarb kõnealuse direktiivi I lisasse
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. veebruari 1998. aasta direktiivi 98/8/EÜ, mis käsitleb biotsiidide turuleviimist, (1) eriti selle artikli 16 lõike 2 teist lõiku,
   ning arvestades järgmist:

               (1)

               Komisjoni 4. detsembri 2007. aasta määrusega (EÜ) nr 1451/2007 Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (2) on kehtestatud selliste toimeainete loetelu, mida on vaja hinnata nende kandmiseks direktiivi 98/8/EÜ I, IA või IB lisasse. Bendiokarb kuulub kõnealusesse loetellu.

               (2)

               Määruse (EÜ) nr 1451/2007 kohaselt on bendiokarbi hinnatud vastavalt direktiivi 98/8/EÜ artikli 11 lõikele 2 kasutamiseks toodetes, mis kuuluvad kõnealuse direktiivi V lisas määratletud tooteliiki 18: insektitsiidid, akaritsiidid ja muude lülijalgsete tõrjeks kasutatavad tooted.

               (3)

               Referentliikmesriigiks määrati Ühendkuningriik ja ta esitas 1. aprillil 2008 vastavalt määruse (EÜ) nr 1451/2007 artikli 14 lõigetele 4 ja 6 komisjonile pädeva asutuse ettekande koos soovitusega.

               (4)

               Komisjon ja liikmesriigid on pädeva asutuse aruande läbi vaadanud. Määruse (EÜ) nr 1451/2007 artikli 15 lõike 4 kohaselt lisati läbivaatuse tulemused alalises biotsiidide komitees 22. septembril 2011 hindamisaruandesse.

               (5)

               Hindamistest ilmneb, et insektitsiididena, akaritsiididena ja muude lülijalgsete tõrjeks kasutatavate bendiokarbi sisaldavate biotsiidide puhul võib eeldada, et need vastavad direktiivi 98/8/EÜ artikli 5 nõuetele. Seega on asjakohane kanda bendiokarb kõnealuse direktiivi I lisasse.

               (6)

               ELi tasandil ei ole kõiki võimalikke kasutusviise hinnatud. Näiteks hinnati vaid kasutamist kutselise kasutaja poolt ja hindamine ei hõlmanud kasutamist otse pinnase, toidu või toiduainete töötlemiseks või selliste pindade töötlemiseks, mis puutuvad kokku toidu või toiduainetega. Seepärast peaksid liikmesriigid hindama neid kasutusviise ja kokkupuutestsenaariume ning selliseid riske inimpopulatsioonidele ja keskkonna osadele, mida riskide hindamisel ei ole liidu tasandil piisava põhjalikkusega uuritud, ning lubade andmisel tagama, et võetakse sobivad meetmed või kehtestatakse eritingimused kindlaks tehtud riskide vähendamiseks lubatava tasemeni.

               (7)

               Võttes arvesse ohtu veekeskkonnale seoses töödeldud pindade märgpuhastusega, mille tulemusel teatav osa heitest satub pinnavette, on asjakohane nõuda, et tooteid ei lubata kasutada selliste pindade töötlemiseks, mida võidakse sageli pesta, välja arvatud pragude, soonte või üksikute kohtade töötlemine, kui ei esitata andmeid, et toode vastab nii direktiivi 98/8/EÜ artikli 5 kui ka VI lisa nõuetele, kui vajaduse korral kohaldatakse asjakohaseid riskivähendamise meetmeid.

               (8)

               Arvestades inimeste tervise jaoks kindlakstehtud riske, on asjakohane nõuda, et tööstuslikuks või kutsealaseks kasutamiseks lubatud toodete kasutamisel kasutatakse sobivaid isikukaitsevahendeid, kui toote turustusloa taotluses ei ole võimalik tõendada, et ohtu tööstuslikule või kutselisele kasutajale on võimalik vähendada lubatud tasemeni muude vahendite abil.

               (9)

               Võttes arvesse mesilaste jaoks kindlakstehtud võimalikku ohtu, on asjakohane nõuda, et vajaduse korral võetaks meetmed, millega välditakse korjemesilaste juurdepääsu töödeldud tarudele, milleks tarust eemaldatakse kärjed või suletakse taru lennuavad.

               (10)

               Käesoleva direktiivi sätteid tuleks kohaldada samaaegselt kõikides liikmesriikides, et tagada bendiokarbi toimeainena sisaldavate biotsiidide võrdne kohtlemine ELi turul ja hõlbustada kogu biotsiidituru nõuetekohast toimimist.

               (11)

               Toimeaine direktiivi 98/8/EÜ I lisasse kandmisele peaks eelnema mõistlik ajavahemik, et liikmesriigid ja huvitatud isikud saaksid valmistuda uute nõuete täitmiseks ning toimiku koostanud taotlejad saaksid kasutada kogu kümneaastast andmekaitseaega, mis direktiivi 98/8/EÜ artikli 12 lõike 1 punkti c alapunkti ii kohaselt algab toimeaine lisasse kandmise kuupäevast.

               (12)

               I lisasse kandmisele peaks järgnema mõistlik ajavahemik, et liikmesriigid saaksid kohaldada direktiivi 98/8/EÜ artikli 16 lõiget 3.

               (13)

               Seepärast tuleks direktiivi 98/8/EÜ vastavalt muuta.

               (14)

               Käesoleva direktiiviga ettenähtud meetmed on kooskõlas alalise biotsiidide komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 98/8/EÜ I lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 31. jaanuariks 2013.
   Liikmesriigid kohaldavad neid norme alates 1. veebruarist 2014.
   Kui liikmesriigid võtavad kõnealused normid vastu, lisavad nad nendesse normidesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas vastuvõetud põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 9. veebruar 2012

            Komisjoni nimel

            president

         José Manuel BARROSO

      (1)  EÜT L 123, 24.4.1998, lk 1.

      (2)  ELT L 325, 11.12.2007, lk 3.

      LISA
      Direktiivi 98/8/EÜ I lisasse lisatakse järgmine kanne:

                     Nr

                     Tavanimetus

                     IUPACi nimetus
                     Identifitseerimisnumbrid

                     Toimeaine miinimumpuhtus turustatavas biotsiidis

                     Lisamise kuupäev

                     Artikli 16 lõike 3 järgimise tähtpäev (v.a rohkem kui ühte toimeainet sisaldavad tooted, mille puhul artikli 16 lõike 3 järgimise tähtpäev on viimases asjaomase toimeaine lisamise otsuses sätestatud tähtpäev)

                     Lisasse kuulumise lõppkuupäev

                     Toote liik

                     Erisätted (1)

                     „53

                        bendiokarb

                     2,2-dimetüül-1,3-bensodioksool-4-üül-metüülkarbamaat
                     CASi nr: 22781-23-3
                     EÜ nr: 245-216-8

                     970 g/kg

                     1. veebruar 2014

                     31. jaanuar 2016

                     31. jaanuar 2024

                     18

                     ELi tasandil riskide hindamisel ei käsitletud kõiki võimalikke kasutusviise, näiteks piirduti üksnes kasutamisega kutselise kasutaja poolt ning välistati kokkupuude loomasööda või inimtoiduga ning otsene pinnase töötlemine. Tootele loa andmise taotluse hindamisel vastavalt artiklile 5 ja VI lisale hindavad liikmesriigid, kui see on teatava toote puhul asjakohane, selliseid kasutusalasid või kokkupuutestsenaariume ning selliseid ohte inimestele ja keskkonnaosadele, mida ei ole ELi tasandil riskide hindamisel piisavalt põhjalikult uuritud.
                     Liikmesriik tagab, et turustuslube antakse järgmistel tingimustel:

                                 Tooteid ei kasutata selliste pindade töötlemiseks, millel sageli tehakse märgpuhastust, välja arvatud pragude, soonte või üksikute kohtade töötlemine, kui ei ole esitatud andmeid, mis tõendavad, et asjaomane toode vastab artikli 5 ja VI lisa nõuetele, vajaduse korral pärast ohu vähendamise meetmete kasutuselevõttu.

                                 Tööstuslikuks ja kutseliseks kasutamiseks ettenähtud tooteid kasutatakse sobivate isikukaitsevahenditega, välja arvatud juhul, kui toote kasutusloa taotluses on võimalik tõendada, et ohtu tööstuslikele või kutselistele kasutajatele on võimalik vähendada lubatava tasemeni muul viisil.

                                 Vajaduse korral võetakse meetmed, et korjemesilased ei pääseks töödeldud tarudesse, milleks eemaldatakse kärjed või suletakse taru lennuavad.”

         (1)  VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebilehel: http://ec.europa.eu/comm/environment/biocides/index.htm


title: Komisjoni direktiiv 2012/16/EL, 10. mai 2012 , millega muudetakse Euroopa Parlamendi ja nõukogu direktiivi 98/8/EÜ, et kanda selle I lisasse toimeaine soolhape  EMPs kohaldatav tekst

text:
               11.5.2012

               ET

               Euroopa Liidu Teataja

               L 124/36

         KOMISJONI DIREKTIIV 2012/16/EL,
   10. mai 2012,
   millega muudetakse Euroopa Parlamendi ja nõukogu direktiivi 98/8/EÜ, et kanda selle I lisasse toimeaine soolhape
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. veebruari 1998. aasta direktiivi 98/8/EÜ, mis käsitleb biotsiidide turuleviimist, (1) eriti selle artikli 16 lõike 2 teist lõiku,
   ning arvestades järgmist:

               (1)

               Komisjoni 4. detsembri 2007. aasta määrusega (EÜ) nr 1451/2007 Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (2) on kehtestatud selliste toimeainete loetelu, mida on vaja hinnata nende kandmiseks direktiivi 98/8/EÜ I, IA või IB lisasse. Soolhape kuulub kõnealusesse loetellu.

               (2)

               Määruse (EÜ) nr 1451/2007 kohaselt on soolhapet hinnatud vastavalt direktiivi 98/8/EÜ artikli 11 lõikele 2 kasutamiseks toodetes, mis kuuluvad kõnealuse direktiivi V lisas määratletud tooteliiki 2: eraruumide ja avalike tervishoiuruumide desinfektsioonivahendid ja muud biotsiidid.

               (3)

               Referentliikmesriigiks määrati Läti ning ta esitas 16. oktoobril 2009 komisjonile pädeva asutuse aruande ja soovituse vastavalt määruse (EÜ) nr 1451/2007 artikli 14 lõigetele 4 ja 6.

               (4)

               Komisjon ja liikmesriigid on pädeva asutuse aruande läbi vaadanud. Määruse (EÜ) nr 1451/2007 artikli 15 lõike 4 kohaselt lisati läbivaatuse tulemused 9. detsembri 2011. aasta alalises biotsiidide komitees hindamisaruandesse.

               (5)

               Hindamistest nähtub, et eraruumide ja avalike tervishoiuruumide desinfektsioonivahenditena ja muude biotsiididena kasutatavaid biotsiide, mis on kooskõlas kõnealuse tooteliigiga 2 ja sisaldavad soolhapet, võib põhimõtteliselt käsitada direktiivi 98/8/EÜ artiklis 5 sätestatud nõuetele vastavana. Seepärast on asjakohane kanda soolhape kõnealuse direktiivi I lisasse.

               (6)

               Euroopa Liidu tasandil ei ole hinnatud kõiki võimalikke kasutusalasid. Seepärast on asjakohane, et liikmesriigid hindavad selliseid kasutusalasid või kokkupuutestsenaariume ning selliseid riske inimestele ja keskkonnaosadele, mida ei ole riskide hindamisel ELi tasandil piisava põhjalikkusega uuritud, ning tagavad tootele turustusloa andmisel, et võetakse sobivad meetmed või kehtestatakse eritingimused kindlakstehtud riskide vähendamiseks lubatava tasemeni.

               (7)

               Võttes arvesse aine söövitavat toimet ja kindlaksmääratud võimalikke meetmeid sellega seotud ohtude vähendamiseks, on asjakohane nõuda, et muu kui kutselise kasutaja kokkupuude ainega viiakse miinimumini pakendi kujunduse abil, kui toote kasutusloa taotlemisel ei ole võimalik tõendada, et ohtu inimeste tervisele on võimalik vähendada lubatud tasemeni muul viisil.

               (8)

               Käesoleva direktiivi sätteid tuleks kohaldada samaaegselt kõikides liikmesriikides, et tagada soolhapet toimeainena sisaldavate biotsiidide võrdne kohtlemine ELi turul ja hõlbustada kogu biotsiidituru nõuetekohast toimimist.

               (9)

               Toimeaine direktiivi 98/8/EÜ I lisasse kandmisele peaks eelnema mõistlik ajavahemik, et liikmesriigid ja huvitatud isikud saaksid valmistuda uute nõuete täitmiseks ning toimiku koostanud taotlejad saaksid kasutada kogu kümneaastast andmekaitseaega, mis direktiivi 98/8/EÜ artikli 12 lõike 1 punkti c alapunkti ii kohaselt algab toimeaine lisasse kandmise kuupäevast.

               (10)

               I lisasse kandmisele peaks järgnema mõistlik ajavahemik, et liikmesriigid saaksid kohaldada direktiivi 98/8/EÜ artikli 16 lõiget 3.

               (11)

               Seepärast tuleks direktiivi 98/8/EÜ vastavalt muuta.

               (12)

               Käesoleva direktiiviga ettenähtud meetmed on kooskõlas alalise biotsiidide komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 98/8/EÜ I lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 30. aprilliks 2013.
   Liikmesriigid kohaldavad neid norme alates 1. maist 2014.
   Kui liikmesriigid võtavad kõnealused normid vastu, lisavad nad nendesse normidesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende vastu võetud põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 10. mai 2012

            Komisjoni nimel

            president

         José Manuel BARROSO

      (1)  EÜT L 123, 24.4.1998, lk 1.

      (2)  ELT L 325, 11.12.2007, lk 3.

      LISA
      Direktiivi 98/8/EÜ I lisasse lisatakse järgmine kanne:

                     Nr

                     Tavanimetus

                     IUPACi nimetus
                     Identifitseerimisnumbrid

                     Toimeaine miinimumpuhtus turustatavas biotsiidis

                     Lisamise kuupäev

                     Artikli 16 lõike 3 järgimise tähtaeg (v.a rohkem kui ühte toimeainet sisaldavad tooted, mille puhul artikli 16 lõike 3 järgimise tähtaeg on viimases asjaomase toimeaine lisamise otsuses sätestatud tähtaeg)

                     Lisasse kuulumise lõppkuupäev

                     Toote liik

                     Erisätted (1)

                     „56

                        soolhape

                     soolhape
                     CASi nr: ei kohaldata
                     EÜ nr: 231-595-7

                     999 g/kg

                     1. mai 2014

                     30. aprill 2016

                     30. aprill 2024

                     2

                     Tootele loa andmise taotluse hindamisel vastavalt artiklile 5 ja VI lisale hindavad liikmesriigid teatava toote puhul, kui see on asjakohane, kasutusviise või kokkupuutestsenaariume ning selliseid ohtusid inimestele ja loodusele, mida ei ole liidu tasandil riskide hindamisel piisavalt põhjalikult uuritud.
                     Liikmesriigid tagavad, et toote kasutusload muuks kui kutseliseks kasutamiseks antakse tingimusel, et pakendi kujunduse abil viiakse kasutaja kokkupuude ainega miinimumini, kui toote kasutusloa taotlemisel ei ole võimalik tõendada, et ohtu inimeste tervisele on võimalik vähendada lubatud tasemeni muul viisil.”

         (1)  VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebisaidil http://ec.europa.eu/comm/environment/biocides/index.htm


title: Komisjoni direktiiv 2010/51/EL, 11. august 2010 , millega muudetakse Euroopa Parlamendi ja nõukogu direktiivi 98/8/EÜ, et kanda toimeaine N,N -dietüül- meta -toluamiid selle I lisasse  EMPs kohaldatav tekst

text:
               12.8.2010

               ET

               Euroopa Liidu Teataja

               L 211/14

         KOMISJONI DIREKTIIV 2010/51/EL,
   11. august 2010,
   millega muudetakse Euroopa Parlamendi ja nõukogu direktiivi 98/8/EÜ, et kanda toimeaine N,N-dietüül-meta-toluamiid selle I lisasse
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. veebruari 1998. aasta direktiivi 98/8/EÜ, mis käsitleb biotsiidide turuleviimist, (1) eriti selle artikli 16 lõike 2 teist lõiku,
   ning arvestades järgmist:

               (1)

               Komisjoni 4. detsembri 2007. aasta määrusega (EÜ) nr 1451/2007 (Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta) (2) on kehtestatud selliste toimeainete nimekiri, mida on vaja hinnata nende kandmiseks direktiivi 98/8/EÜ I, IA või IB lisasse. N,N-dietüül-meta-toluamiid (edaspidi „DEET”) kuulub sellesse nimekirja.

               (2)

               Määruse (EÜ) nr 1451/2007 kohaselt on DEETi hinnatud vastavalt direktiivi 98/8/EÜ artikli 11 lõikele 2 kasutamiseks toodetes, mis kuuluvad kõnealuse direktiivi V lisas määratletud tooteliiki 19 (repellendid ja atraktandid).

               (3)

               Rootsi määrati referentliikmesriigiks ja ta esitas 30. novembril 2007 komisjonile pädeva asutuse aruande ja soovituse vastavalt määruse (EÜ) nr 1451/2007 artikli 14 lõigetele 4 ja 6.

               (4)

               Komisjon ja liikmesriigid on pädeva asutuse aruande läbi vaadanud. Määruse (EÜ) nr 1451/2007 artikli 15 lõike 4 kohaselt lisati läbivaatuse tulemused alalises biotsiidide komitees 11. märtsil 2010 hindamisaruandesse.

               (5)

               Uuringutest ilmneb, et DEETi sisaldavate biotsiidide kasutamisel repellentide ja atraktantidena võib eeldada, et need vastavad direktiivi 98/8/EÜ artikli 5 nõuetele. Seega on asjakohane kanda DEET kõnealuse direktiivi I lisasse.

               (6)

               Hindamisaruande tulemuste põhjal on asjakohane nõuda, et lubade väljaandmisel DEETi sisaldavate toodete kasutamiseks repellentide ja atraktantidena kohaldataks meetmeid riski vähendamiseks. Selleks et viia miinimumini inimeste esmane kokkupuude ainega, tuleks vahetult nahale kandmiseks ettenähtud toodetele märkida juhised toote kasutamise kohta, sealhulgas lubatud kogus ja kasutamise sagedus. Riski hindamise käigus tehti kindlaks ohte inimeste tervisele, eelkõige lastele. Seepärast ei tohiks DEETi sisaldavaid tooteid kasutada alla 2-aastaste laste puhul ning selle kasutamist tuleks piirata 2–12-aastaste laste puhul, välja arvatud juhul, kui esitatakse andmed, mis tõendavad, et toode vastab laste puhul kasutamisel artikli 5 ja VI lisa nõuetele, ning kui kasutamine on põhjendatud ohuga inimeste tervisele, nt putukate levitatava haigusepuhangu tõttu. Lisaks peaksid tooted sisaldama vastikust tekitavaid aineid, mis teevad allaneelamise ebameeldivaks.

               (7)

               Käesoleva direktiivi sätteid on oluline kohaldada samaaegselt kõikides liikmesriikides, et tagada toimeainena DEETi sisaldavate biotsiidide võrdne kohtlemine turul ja hõlbustada kogu biotsiidituru nõuetekohast toimimist.

               (8)

               Toimeaine I lisasse kandmisele peaks eelnema mõistlik ajavahemik, et liikmesriigid ja huvitatud isikud saaksid valmistuda uute nõuete täitmiseks ning toimiku koostanud taotlejad saaksid kasutada kogu kümneaastast andmekaitseaega, mis direktiivi 98/8/EÜ artikli 12 lõike 1 punkti c alapunkti ii kohaselt algab toimeaine lisasse kandmise kuupäeval.

               (9)

               Lisasse kandmisele peaks järgnema mõistlik ajavahemik, et liikmesriigid saaksid rakendada direktiivi 98/8/EÜ artikli 16 lõiget 3.

               (10)

               Seepärast tuleks direktiivi 98/8/EÜ vastavalt muuta.

               (11)

               Käesoleva direktiiviga ette nähtud meetmed on kooskõlas alalise biotsiidide komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 98/8/EÜ I lisa muudetakse vastavalt käesoleva direktiivi lisale.
   Artikkel 2
   Ülevõtmine
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 31. juuliks 2011.
   Nad kohaldavad neid norme alates 1. augustist 2012.
   Kui liikmesriigid võtavad kõnealused normid vastu, lisavad nad nendesse normidesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas vastu võetud põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 11. august 2010

            Komisjoni nimel

            president

         José Manuel BARROSO

      (1)  EÜT L 123, 24.4.1998, lk 1.

      (2)  ELT L 325, 11.12.2007, lk 3.

      LISA
      Direktiivi 98/8/EÜ I lisasse lisatakse järgmine kanne toimeaine N,N-dietüül-meta-toluamiidi kohta:

                     Nr

                     Tavanimetus

                     IUPACi nimetus
                     Identifitseerimisnumbrid

                     Toimeaine miinimumpuhtus turustatavas biotsiidis

                     Lisamise kuupäev

                     Artikli 16 lõike 3 täitmise tähtaeg
                     (välja arvatud rohkem kui ühte toimeainet sisaldavad tooted, mille puhul artikli 16 lõike 3 täitmise tähtaeg on viimases asjaomase toimeaine lisasse kandmise otsuses sätestatud tähtaeg)

                     Lisasse kuulumise lõppkuupäev

                     Toote liik

                     Erisätted (1)

                     „35

                        N,N-dietüül-meta-toluamiid

                        N,N-dietüül-m-toluamiid
                     EC nr: 205-149-7
                     CASi nr: 134-62-3

                     970 g/kg

                     1. august 2012

                     31. juuli 2014

                     31. juuli 2022

                     19

                     Liikmesriigid tagavad, et turustuslube antakse järgmistel tingimustel:

                                 1)

                                 Inimeste esmane kokkupuude ainega viiakse miinimumini, kohaldades selleks sobivaid riskivähendamismeetmeid, sealhulgas märgitakse tootele vajaduse korral juhised nahal kasutamiseks lubatud koguse ja sageduse kohta;

                                 2)

                                 Inimese nahal, juustel või riietel kasutamiseks ette nähtud toodete etiketil peab olema märgitud, et 2–12-aastaste laste puhul on toode ette nähtud üksnes piiratud kasutamiseks ning see ei ole ette nähtud kasutamiseks alla 2-aastaste laste puhul, välja arvatud juhul, kui toote kasutusloa taotluses on võimalik tõendada, et toode vastab artikli 5 ja VI lisa nõuetele kõnealuseid meetmeid rakendamata;

                                 3)

                                 Tooted peavad sisaldama vastikust tekitavaid aineid, mis teevad allaneelamise ebameeldivaks.”

         (1)  VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebilehel http://ec.europa.eu/comm/environment/biocides/index.htm


title: Komisjoni direktiiv 2004/71/EÜ, 28. aprill 2004, millega muudetakse nõukogu direktiivi 91/414/EMÜ, et lisada toimeainete hulka Pseudomonas chlororaphisEMPs kohaldatav tekst

text:
Tähtis õiguslik teade

|

32004L0071

Euroopa Liidu Teataja L 127 , 29/04/2004 Lk 0104 - 0106

		Komisjoni direktiiv 2004/71/EÜ,28. aprill 2004,millega muudetakse nõukogu direktiivi 91/414/EMÜ, et lisada toimeainete hulka Pseudomonas chlororaphis(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] eriti selle artikli 6 lõiget 1,ning arvestades järgmist:(1) Kooskõlas direktiivi 91/414/EMÜ artikli 6 lõikega 2 said Rootsi ametiasutused 15. detsembril 1994 taotluse Bio Agri AB-lt (edaspidi "taotleja") toimeaine Pseudomonas chlororaphis'e kandmiseks direktiivi I lisasse. 25. märtsi 1997. aasta otsusega 97/248/EÜ [2] kinnitati, et toimik oli täielik selles mõttes, et seda võis pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.(2) Taotleja poolt kavandatud kasutusviiside osas on kõnealuse toimeaine toimet inimeste tervisele ja keskkonnale hinnatud vastavalt direktiivi 91/414/EMÜ artikli 6 lõigete 2 ja 4 sätetele. Määratud referentliikmesriik esitas komisjonile kõnealust ainet puudutava hindamisaruande projekti 7. aprillil 1998.(3) Liikmesriigid ja komisjon on kõnealuse hindamisaruande projekti alalises toiduahela ja loomatervishoiu komitees läbi vaadanud. Läbivaatamise lõpptulemusena vormistati 30. märtsil 2004 komisjoni läbivaatusaruanne Pseudomonas chlororaphis'e kohta.(4) Toimik ja läbivaatuse käigus saadud teave esitati ka taimede teaduskomiteele. Komiteel paluti kommenteerida a) jääkide taset toidus ja söödas; b) ainega kokkupuutumise ulatust; c) kas võimalikku inimestele esinevat ohtu silmas pidades peaks astmeline lähenemisviis hõlmama lähteandmetena korduvat manustamist; d) toimeaine antibiootiliste metaboliitide toksikoloogilist ohutust; e) vajadust jälgida töötajate tervislikku seisundit ja f) võimalust, et Pseudomonas chlororaphis põhjustab haavade infektsiooni või avaldab muud patogeenset mõju.Oma arvamuses [3] jõudis komitee järeldusele, et a) jääkide küsimust on piisavalt käsitletud ning muretsemiseks ei ole põhjust; b) Pseudomonas chlororaphis'e ühenditega kokkupuutumise ulatust on piisavalt käsitletud; c) Pseudomonas chlororaphis'e puhul, ja pidades silmas olemasolevate uuringute tulemusi, ei ole korduv manustamine inimestele esineva ohu hindamiseks vajalik; d) metaboliidi 2,3-diepoksü-2,3-didehüdro-risoksiin (DDR) võimaliku mutageensuse täielikumaks hindamiseks oleks vaja täiendavaid uuringuid. Ent komitee pidas inimeste kokkupuutumise võimalust nii DDRi kui ka muude võimalike antibiootiliste metaboliitidega nii väikeseks, et isegi täpsemate andmete puudumisel ei esine tarbijate ega kasutajate jaoks olulist probleemi; e) töötajate tervisekontrollil põhinev uuring tuleks läbi viia siis, kui see aine mikroobse pestitsiidina kasutusele võetakse; f) haavade infektsiooni osas ei ole põhjust inimeste ohutuse pärast muretseda.Teaduskomitee soovitusi ja taotleja esitatud täpsemaid andmeid võeti arvesse edasise läbivaatamise käigus ning käesolevas direktiivis ja läbivaatusaruandes, kus rõhutatakse vajadust viia läbi kasutajate ja töötajate tervisekontrollil põhinevaid uuringuid kahjuliku mõju viivitamatuks avastamiseks ning seireuuringuid DDRi saaste mõõtmiseks tegelikes oludes. Alalise komitee hinnangul ei esine vastuvõetamatut ohtu kasutajatele, kui riskide vähendamiseks rakendatakse asjakohaseid meetmeid.(5) Mitmete uuringute põhjal on selgunud, et Pseudomonas chlororaphis't sisaldavad taimekaitsevahendid võib lugeda üldiselt vastavaks direktiivi 91/414/EMÜ artikli 5 lõike 1 punktides a ja b sätestatud nõuetele, pidades silmas kõnealuse direktiivi artikli 5 lõiget 3, eriti nende kasutusviiside puhul, mida uuriti ja mida komisjoni aruandes üksikasjalikult kirjeldati. Seepärast on asjakohane kanda kõnealune toimeaine I lisasse, et tagada kõigis liikmesriikides seda toimeainet sisaldavate taimekaitsevahendite lubade väljaandmine vastavalt kõnealuse direktiivi sätetele.(6) Pärast toimeaine lisamist tuleks ette näha mõistlik ajavahemik, et liikmesriikidel oleks võimalik rakendada neid direktiivi 91/414/EMÜ sätteid, mis on seotud Pseudomonas chlororaphis't sisaldavate taimekaitsevahenditega, ning eelkõige vaadata läbi olemasolevad ajutised load, et need hiljemalt kõnealuse ajavahemiku lõpuks vastavalt direktiivi 91/414/EMÜ sätetele alaliste lubadega asendada, neid muuta või need tühistada.(7) Seepärast on asjakohane direktiivi 91/414/EMÜ vastavalt muuta.(8) Käesoleva direktiiviga ettenähtud meetmed on kooskõlas alalise toiduahela ja loomatervishoiu komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 91/414/EMÜ I lisa muudetakse vastavalt käesoleva direktiivi lisale.Artikkel 21. Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 31. märtsiks 2005. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.Liikmesriigid kohaldavad neid norme alates 1. aprillist 2005.2. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 31. Liikmesriigid vaatavad läbi kõigi Pseudomonas chlororaphis't sisaldavate taimekaitsevahendite load, et tagada direktiivi 91/414/EMÜ I lisas selle toimeaine kohta kehtestatud tingimuste täitmine. Vajaduse korral muudavad liikmesriigid neid lubasid või tühistavad need vastavalt direktiivile 91/414/EMÜ hiljemalt 31. märtsiks 2005.2. Iga lubatud taimekaitsevahendi puhul, mis sisaldab Pseudomonas chlororaphis't ainsa toimeainena või ühena mitmest toimeainest, mis kõik olid hiljemalt 30. septembriks 2004 kantud direktiivi 91/414/EMÜ I lisa loetelusse, viivad liikmesriigid kõnealuse direktiivi III lisa nõuetele vastava toimiku põhjal läbi toote uue hindamise. Selle hindamise põhjal määravad nad kindlaks, kas toode vastab direktiivi 91/414/EMÜ artikli 4 lõike 1 punktides b, c, d ja e kehtestatud tingimustele.Pärast selle kindlaksmääramist liikmesriigid:a) toote puhul, mis sisaldab ainsa toimeainena Pseudomonas chlororaphis't, vajaduse korral muudavad luba või tühistavad selle hiljemalt 31. märtsiks 2006; võib) toote puhul, mis sisaldab Pseudomonas chlororaphis't ühena mitmest toimeainest, vajaduse korral muudavad luba või tühistavad selle hiljemalt 31. märtsiks 2006 või kuupäevaks, mis on selliseks muutmiseks või tühistamiseks ette nähtud vastavas direktiivis või direktiivides, millega asjaomane aine või ained direktiivi 91/414/EMÜ I lisasse kanti, olenevalt sellest, kumb kuupäev on hilisem.Artikkel 4Käesolev direktiiv jõustub 1. oktoobril 2004.Artikkel 5Käesolev direktiiv on adresseeritud liikmesriikidele.Brüssel, 28. aprill 2004Komisjoni nimelkomisjoni liigeDavid Byrne[1] EÜT L 230, 19.8.1991, lk 1. Direktiivi on viimati muudetud komisjoni direktiiviga 2004/20/EÜ (ELT L 70, 9.3.2004, lk 32).[2] EÜT L 98, 15.4.1997, lk 15.[3] Taimede teaduskomitee arvamus komisjoni konkreetsete küsimuste kohta seoses Pseudomonas chlororaphis'e hindamisega nõukogu taimekaitsevahendite turuleviimist käsitleva direktiivi 91/414/EMÜ kontekstis, scp/pseudom/002-lõplik, vastu võetud 20. detsembril 2001.--------------------------------------------------LISAI lisa tabeli lõppu lisatakse järgmine rida:"Nr | Üldnimetus, tunnuskoodid | Rahvusvahelise Puhta Keemia ja Rakenduskeemia Liidu (IUPAC) nimetus | Puhtus | Jõustumine | Lisamise aegumine | Erisätted |90 | Pseudomonas chlororaphis Tüvi: MA 342 CIPACi nr 574 | Puudub | Teisese metaboliidi 2,3-diepoksü-2,3-didehüdro-risoksiini (DDR) kogus käärimissaaduses ei tohi toote moodustumise ajal ületada kvantifitseerimispiiri (2 mg/l). | 1. oktoober 2004 | 30. september 2014 | Lubatakse kasutada üksnes fungitsiidina seemnepuhtimissegudes suletud seadmete kasutamise korral. Lubade andmisel võetakse arvesse alalises toiduahela ja loomatervis-hoiu komitees 30. märtsil 2004 vormistatud Pseudomonas chlororaphis'e läbivaatus-aruande järeldusi ning eelkõige selle I ja II lisa. Kõnealuse üldhindamise käigus peaksid liikmesriigid pöörama erilist tähelepanu kasutajate ja töötajate turvalisusele. Vajadusel tuleb rakendada meetmeid riskide vähendamiseks. |--------------------------------------------------


title: Euroopa Parlamendi Ja Nõukogu Direktiiv 1999/33/EÜ, 10. mai 1999, millega muudetakse nõukogu direktiivi 67/548/EMÜ teatavate ohtlike ainete märgistamise suhtes Austrias ja Rootsis

text:
Tähtis õiguslik teade

|

31999L0033

Euroopa Liidu Teataja L 199 , 30/07/1999 Lk 0057 - 0058

		Euroopa Parlamendi ja nõukogu direktiiv 1999/33/EÜ,10. mai 1999,millega muudetakse nõukogu direktiivi 67/548/EMÜ teatavate ohtlike ainete märgistamise suhtes Austrias ja RootsisEUROOPA PARLAMENT JA EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 95,võttes arvesse komisjoni ettepanekut, [1]võttes arvesse majandus- ja sotsiaalkomitee arvamust, [2]toimides asutamislepingu artiklis 251 sätestatud korras [3]ning arvestades, et:(1) nõukogu 27. juuni 1967. aasta direktiivi 67/548/EMÜ (ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta) [4] artiklis 30 sätestatakse, et liikmesriigid ei tohi keelata, piirata ega takistada kõnealusele direktiivile vastavate ainete turustamist;(2) direktiivi 67/548/EMÜ artikli 23 lõike 2 punktis c nõutakse, et vastavalt II lisas sätestatule peavad aine igal pakendil olema ohutunnused; mainitud direktiivi artikli 23 lõike 2 punktis e nõutakse, et aine igal pakendil peavad olema aine ohutu kasutamisega seotud konkreetsed S-laused (ohutuslaused); selliste S-lausete sõnastus on sätestatud kõnealuse direktiivi IV lisas;(3) 1994. aasta ühinemisakti artiklis 69 ja VIII lisas sätestatakse, et artiklit 30 seoses direktiivi 67/548/EMÜ artikli 23 lõikega 2 ei kohaldata Austrias enne 1. jaanuari 1999, sest Austria võib nõuda II lisas mitteesinevate lisatunnustega märgistuste ja mainitud direktiivi IV lisas mitteesinevate täiendavate S-lausetega märgistuste kasutamist vastumeetmete kohta õnnetuse korral, ning et need sätted tuleb läbi vaadata kooskõlas EÜ menetlusega enne 31. detsembrit 1998;(4) direktiivi 67/548/EMÜ artikli 23 lõike 2 punktis d nõutakse, et aine igal pakendil oleks konkreetsed R-laused (riskilaused), mis osutavad aine kasutamisega kaasnevatest ohtudest tulenevatele konkreetsetele ohtudele; ning nende R-lausete sõnastus on sätestatud mainitud direktiivi III lisas;(5) 1994. aasta ühinemisakti artiklis 112 ja XII lisas nähakse ette, et artiklit 30 seoses direktiivi 67/548/EMÜ artikli 23 lõike 2 punktiga d ei kohaldata Rootsis enne 1. jaanuari 1999, sest Rootsi võib nõuda mainitud direktiivi III lisas mitteesinevate täiendavate R-lausete R-322 ja R-340 kasutamist, ja et need sätted tuleb läbi vaadata kooskõlas EÜ menetlusega enne 31. detsembrit 1998;(6) Euroopa Parlamendi ja nõukogu 31. mai 1999. aasta direktiivis 1999/45/EÜ ohtlike valmististe liigitamist, pakendamist ja märgistamist käsitlevate liikmesriikide õigus- ja haldusnormide ühtlustamise kohta [5] nähakse ette Austrias ja Rootsis direktiivi kohaldamisega seotud teatavad konkreetsed tingimused seoses muu hulgas lisatunnuste, R-lausete ja S-lausetega, et võtta arvesse nende riikide tervisekaitse- ja keskkonnakaitsestandardite taset; nende konkreetsete tingimuste kasutamine piirdub kaheaastase ajavahemikuga, mis kestab 1. jaanuarist 1999 kuni 31. detsembrini 2000; kõnealuse ajavahemiku jooksul tuleks püüda ühtlustada ohtlike ainete ja valmististe turustamistingimusi;(7) teaduse ja tehnika areng on prognoositav ohtlike ainete liigituse ühtlustamist käsitlevate rahvusvaheliste läbirääkimiste raames lause R-322 suhtes; käimasolevaid ohtlike ainete märgistamist käsitlevaid rahvusvahelisi läbirääkimisi silmas pidades ja komisjoni algatatud märgistamise uuringuga arvestades on liikmesriikide eksperdid nõustunud pidama ühenduse olemasolevate õigusaktide põhjalikku muutmist lause R-340 suhtes tähtsaks prioriteediks;(8) ühenduse õigusaktid tuleb läbi vaadata, pidades silmas ohtlike ainete liigitamise ja märgistamise rahvusvahelist ühtlustamist käsitlevate läbirääkimiste tulemusi; ning võib eeldada, et tulemus põhjustab terves ühenduses käesoleva suhtes standardite ühtlustamise;(9) nõukogu ja nõukogu raames kokku tulnud liikmesriikide valitsuste esindajate 3. detsembri 1990. aasta resolutsiooniga inimeste ägeda mürgistuse ennetamise ja ravi parandamise kohta [6] nõutakse kliiniliste toksikoloogiliste andmete kogumise korra ühtlustamist ühenduse kõikides mürkidega tegelevates keskustes, et hõlbustada toksiliste ohtude ennetamise poliitika arengut; sel eesmärgil asutavad asjakohased pädevad asutused koostöös komisjoniga mürkidega tegelevate keskuste või vajaduse korral muude pädevate teenistuste vahelise ühenduse teabe- ja koostöösüsteemi, mis käsitleb antidootide kättesaadavust;(10) tunnus, mis näitab, et teatavate ohtlike ainete jääke tuleks koguda eraldi muudest jäätmetest, võiks vähendada ohtlike ainete võimalikku sattumist keskkonda, parandades erijäätmete kogumise süsteemi kasutamist riigi elanikkonna poolt; kindlate tõendite puudumise tõttu on siiski vaja teatavat aega, et kaaluda sellise tunnuse vajalikkust ühenduses;(11) ohtlikke aineid käsitlevate ühenduse õigusaktide läbivaatamist Austria ja Rootsiga seotud 1994. aasta ühinemisakti sätete suhtes ei saa lõpetada 31. detsembriks 1998;(12) käesolevas direktiivis käsitletud sätteid tuleks jätkuvalt läbi vaadata kooskõlas ühenduse korraga ja ettenähtud erandliku ajavahemiku jooksul; ilma, et see piiraks kõnealuse läbivaatamise tulemust, kohaldatakse Austriale ja Rootsile selle ajavahemiku lõpus acquis communautaire’i siiski samadel tingimustel, nagu seda kohaldatakse teistes liikmesriikides;(13) ühenduse õigusaktidega saab ette näha erandeid piiratud ajavahemikeks teatavatele liikmesriikidele, pidades silmas nende konkreetset olukorda,ON VASTU VÕTNUD KÄESOLEVA DIREKTIIVI:Artikkel 1Direktiivi 67/548/EMÜ artiklile 23 lisatakse järgmised lõiked:"5. Austria võib 1. jaanuarist 1999 kuni 31. detsembrini 2000 nõuda järgmise kasutamist:- lisatunnus "ristiga märgistatud prügikast" jäätmete kõrvaldamise kohta, mida ei ole lisatud II lisasse, ja- täiendav S-lause "Antidoot on olemas, pöörduda mürkidega tegeleva teabekeskuse meditsiinitöötajate poole" seoses vastumeetmetega õnnetuse korral, lauset ei ole loetletud IV lisas.6. Rootsi võib 1. jaanuarist 1999 kuni 31. detsembrini 2000 nõuda järgmiste täiendavate R-lausete kasutamist, mida ei ole loetletud III lisas:- R-322 ägeda mürgise toimega ainete puhul, mida ei käsitleta VI lisa liigituse kriteeriumides (Rootsi kategooria "keskmiselt kahjulik"), ja- R-340 R-lause R40 asemel kantserogeenseks (3. kategooria) liigitatud ainete puhul."Artikkel 2Austria Vabariik ja Rootsi Kuningriik võtavad vastu ja avaldavad käesoleva direktiivi järgimiseks vajalikud sätted hiljemalt 30. juulil 2000. Nad teatavad sellest viivitamata komisjonile.Kui asjaomased liikmesriigid kõnealused sätted vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 3Käesolev direktiiv on adresseeritud liikmesriikidele.Brüssel, 10. mai 1999Euroopa Parlamendi nimelpresidentJ. M. Gil-RoblesNõukogu nimeleesistujaH. Eichel[1] EÜT C 374, 3.12.1998, lk 15.[2] EÜT C 40, 15.2.1999, lk 43.[3] Euroopa Parlamendi 16. detsembri 1998. aasta arvamus (EÜT C 98, 9.4.1999, lk 151), nõukogu 8. veebruari 1999. aasta ühine seisukoht (EÜT C 58, 1.3.1999, lk 26) ja Euroopa Parlamendi 10. märtsi 1999. aasta otsus (EÜT C 175, 21.6.1999). Nõukogu 29. aprilli 1999. aasta otsus.[4] EÜT 196, 16.8.1967, lk 1. Direktiivi on viimati muudetud komisjoni direktiiviga 98/98/EÜ (EÜT L 355, 30.12.1998, lk 1).[5] EÜT L 200, 30.7.1999, lk 1.[6] EÜT C 329, 31.12.1990, lk 6.--------------------------------------------------


title: Komisjoni direktiiv 2013/7/EL, 21. veebruar 2013 , millega muudetakse Euroopa Parlamendi ja nõukogu direktiivi 98/8/EÜ, et kanda selle I lisasse toimeaine C 12–16 -alküül-dimetüülbensüülammooniumkloriid  EMPs kohaldatav tekst

text:
               22.2.2013

               ET

               Euroopa Liidu Teataja

               L 49/66

         KOMISJONI DIREKTIIV 2013/7/EL,
   21. veebruar 2013,
   millega muudetakse Euroopa Parlamendi ja nõukogu direktiivi 98/8/EÜ, et kanda selle I lisasse toimeaine C12–16-alküül-dimetüülbensüülammooniumkloriid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. veebruari 1998. aasta direktiivi 98/8/EÜ, mis käsitleb biotsiidide turuleviimist, (1) eriti selle artikli 16 lõike 2 teist lõiku,
   ning arvestades järgmist:

               (1)

               Komisjoni 4. detsembri 2007. aasta määrusega (EÜ) nr 1451/2007 (Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta) (2) on kehtestatud selliste toimeainete loetelu, mida on vaja hinnata nende võimalikuks kandmiseks direktiivi 98/8/EÜ I, IA või IB lisasse. Osutatud loetelus on kvaternaarsed ammooniumiühendid, nimelt bensüül-C12–16-alküüldimetüülammooniumkloriidid, mis on C12–16-alküül-dimetüülbensüülammooniumkloriidide teine nimekuju.

               (2)

               Määruse (EÜ) nr 1451/2007 kohaselt on C12–16-alküül-dimetüülbensüülammooniumkloriidi hinnatud vastavalt direktiivi 98/8/EÜ artikli 11 lõikele 2 kasutamiseks toodetes, mis kuuluvad kõnealuse direktiivi V lisas määratletud tooteliiki 8 (puidukonservandid).

               (3)

               Referentliikmesriigiks määratud Itaalia esitas 14. augustil 2007 komisjonile pädeva asutuse aruande ja soovituse vastavalt komisjoni 4. novembri 2003. aasta määruse (EÜ) nr 2032/2003 (Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta ja määruse (EÜ) nr 1896/2000 muutmise kohta) (3) artikli 10 lõigetele 5 ja 7.

               (4)

               Komisjon ja liikmesriigid on pädeva asutuse aruande läbi vaadanud. Määruse (EÜ) nr 1451/2007 artikli 15 lõike 4 kohaselt lisati läbivaatuse tulemused 21. septembril 2012 alalises biotsiidide komitees hindamisaruandesse.

               (5)

               Hindamised näitavad, et C12–16-alküül-dimetüülbensüülammooniumkloriidi sisaldavate biotsiidide kasutamisel puidukonservandina võib eeldada, et need vastavad direktiivi 98/8/EÜ artikli 5 nõuetele. Seega on asjakohane kanda C12–16-alküül-dimetüülbensüülammooniumkloriid kõnealuse direktiivi I lisasse kasutamiseks tooteliigis 8.

               (6)

               ELi tasandil ei ole hinnatud kõiki võimalikke kasutusalasid ega kokkupuutestsenaariume. Näiteks ei hinnatud kasutamist muu kui kutselise kasutaja poolt ega kokkupuudet toiduainete ega söödaga. Seepärast on asjakohane nõuda, et liikmesriigid hindavad selliseid kasutusalasid või kokkupuutestsenaariume ning selliseid riske inimestele ja keskkonnaosadele, mida ei ole riskide hindamisel ELi tasandil piisava põhjalikkusega uuritud, ning tagavad tootele turustusloa andmisel, et võetakse sobivad meetmed või kehtestatakse eritingimused kindlakstehtud riskide vähendamiseks lubatava tasemeni.

               (7)

               Arvestades inimeste tervise jaoks kindlakstehtud riske, on asjakohane nõuda, et toodete kasutamisel kasutataks sobivaid isikukaitsevahendeid ja et tooteid ei kantaks puidule, millega võivad otse kokku puutuda lapsed, v.a juhul, kui toote turustusloa taotluses on võimalik tõendada, et ohtu on võimalik vähendada lubatud tasemeni.

               (8)

               Keskkonna jaoks kindlakstehtud riske arvestades on asjakohane nõuda, et tööstuslik või muu kui kutselise kasutaja poolt kasutamine toimuks laialivoolamisvastaste vahenditega varustatud maa-alal või kõval veekindlal alusel, millelt äravool on takistatud, et värskelt töödeldud puit ladustataks pärast töötlemist varikatuse all ja/või vedelikukindlal kõval alusel, et vältida otseseid kadusid pinnasesse või vette, ning et puidukonservandina kasutatavate ja C12–16-alküül-dimetüülbensüülammooniumkloriidi sisaldavate toodete kasutamisel tekkinud jäägid kogutakse kokku taaskasutamiseks või kõrvaldamiseks.

               (9)

               Lubamatuid keskkonnariske tuvastati olukorra puhul, kus C12–16-alküül-dimetüülbensüülammooniumkloriidiga töödeldud puit on pidevalt ilmastikutingimuste mõju all või pidevas märgumisohus (OECD määratluse kohaselt kasutusklass 3) (4) või kus C12–16-alküül-dimetüülbensüülammooniumkloriidiga töödeldud puitu kasutati väljas vee lähedal või kohal asuvate konstruktsioonide ehitamiseks (OECD kasutusklassi 3 nn tiigisilla stsenaarium) (5) või kus selline puit on kokkupuutes mageveega (OECD määratluse kohaselt kasutusklass 4b) (6). Seepärast on asjakohane nõuda, et luba ei antaks toodete kasutamiseks sellise puidu töötlemiseks, mis on ette nähtud selliseks otstarbeks, v.a juhul, kui esitatakse andmed, millega tõendatakse, et asjaomane toode vastab direktiivi 98/8/EÜ artikli 5 ja VI lisa nõuetele, vajaduse korral pärast riskivähendamismeetmete kasutuselevõttu.

               (10)

               Käesoleva direktiivi sätteid tuleks kohaldada samaaegselt kõikides liikmesriikides, et tagada C12–16-alküül-dimetüülbensüülammooniumkloriidi toimeainena sisaldavate tooteliiki 8 kuuluvate biotsiidide võrdne kohtlemine ELi turul ja hõlbustada kogu biotsiidituru nõuetekohast toimimist.

               (11)

               Toimeaine direktiivi 98/8/EÜ I lisasse kandmisele peaks eelnema mõistlik ajavahemik, et liikmesriigid ja huvitatud isikud saaksid valmistuda uute nõuete täitmiseks ning toimiku koostanud taotlejad saaksid kasutada kogu kümneaastast andmekaitseaega, mis direktiivi 98/8/EÜ artikli 12 lõike 1 punkti c alapunkti ii kohaselt algab toimeaine lisasse kandmise kuupäevast.

               (12)

               Kõnealusesse lisasse kandmisele peaks järgnema mõistlik ajavahemik, et liikmesriigid saaksid rakendada direktiivi 98/8/EÜ artikli 16 lõiget 3.

               (13)

               Seepärast tuleks direktiivi 98/8/EÜ vastavalt muuta.

               (14)

               Kooskõlas liikmesriikide ja komisjoni 28. septembri 2011. aasta ühise poliitilise deklaratsiooniga selgitavate dokumentide kohta (7) kohustuvad liikmesriigid põhjendatud juhtudel lisama oma teatele ülevõtmismeetmete võtmise kohta ka ühe või mitu dokumenti, milles kirjeldatakse direktiivi osade ja ülevõtvate siseriiklike õigusaktide osade vastavust.

               (15)

               Käesoleva direktiiviga ettenähtud meetmed on kooskõlas alalise biotsiidide komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 98/8/EÜ I lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 31. jaanuariks 2014.
   Liikmesriigid kohaldavad neid norme alates 1. veebruarist 2015.
   Kui liikmesriigid võtavad kõnealused normid vastu, lisavad nad nendesse normidesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas vastuvõetud põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 21. veebruar 2013

            Komisjoni nimel

            president

         José Manuel BARROSO

      (1)  EÜT L 123, 24.4.1998, lk 1.

      (2)  ELT L 325, 11.12.2007, lk 3.

      (3)  ELT L 307, 24.11.2003, lk 1.

      (4)  Võimalikku heidet käsitlev OECD dokumendiseeria, nr 2, Emission Scenario Document for Wood Preservatives (dokument puidukonservantide võimaliku heite kohta), 2. osa, lk 64.

      (5)  Samas.

      (6)  Samas.

      (7)  ELT C 369, 17.12.2011, lk 14.

      LISA
      Direktiivi 98/8/EÜ I lisasse lisatakse järgmine kanne:

                     Nr

                     Tavanimetus

                     IUPACi nimetus
                     Identifitseerimisnumbrid

                     Toimeaine minimaalne puhtusaste (1)

                     Lisamise kuupäev

                     Artikli 16 lõike 3 järgimise tähtaeg, välja arvatud juhul, kui kohaldatakse ühte joonealuses märkuses osutatud eranditest (2)

                     Lisasse kuulumise lõppkuupäev

                     Toote liik

                     Erisätted (3)

                     „64 [

                     C12–16-alküül-dimetüülbensüülammooniumkloriid,
                     C12–16-ADBAC

                     IUPACi nimetus: ei kohaldata
                     EÜ nr: 270-325-2
                     CASi nr: 68424-85-1

                     Kuivkaalus: 940 g/kg

                     1. veebruar 2015

                     31. jaanuar 2017

                     31. jaanuar 2025

                     8

                     ELi tasandil ei hinnatud kõiki võimalikke kasutusalasid ega kokkupuutestsenaariume; teatavad kasutusalad ja kokkupuuteviisid, näiteks kasutamine muude kui kutseliste kasutajate poolt ning kokkupuude toidu või söödaga jäeti kõrvale. Turustusloa taotluse hindamisel vastavalt artiklile 5 ja VI lisale hindavad liikmesriigid, kui see on teatava toote puhul asjakohane, selliseid kasutusalasid või kokkupuutestsenaariume ning selliseid riske inimestele ja keskkonnaosadele, mida ei ole ELi tasandil riskide hindamisel piisavalt põhjalikult uuritud.
                     Liikmesriigid tagavad, et turustuslube antakse järgmistel tingimustel:

                                 1)

                                 tööstusliku või kutselise kasutaja jaoks lubatud toodete jaoks kehtestatakse ohutu kasutamise kord ja toodete kasutamisel kasutatakse sobivaid isikukaitsevahendeid, v.a juhul, kui toote turustusloa taotluses tõendatakse, et riske on võimalik vähendada lubatava tasemeni muude vahenditega;

                                 2)

                                 lubasid ei anta toodete kasutamiseks sellise puidu töötlemiseks, millega võivad sattuda otsesesse kokkupuutesse lapsed, v.a juhul, kui toote turustusloa taotluses tõendatakse, et riske on võimalik vähendada lubatava tasemeni;

                                 3)

                                 lubatud toote etiketil ja võimalikul ohutuskaardil näidatakse, et tööstuslik või kutseline kasutamine toimub laialivoolamisvastaste vahenditega varustatud maa-alal või kõval veekindlal alusel, millelt äravool on takistatud, et värskelt töödeldud puit ladustatakse pärast töötlemist vedelikukindlal kõval alusel, et vältida otseseid kadusid pinnasesse või vette, ning et toote kasutamisel tekkinud jäägid kogutakse kokku taaskasutamiseks või kõrvaldamiseks;

                                 4)

                                 luba ei anta toodete kasutamiseks sellise puidu töötlemise jaoks, mis satub kokkupuutesse mageveega või mida kasutatakse väljas vee lähedal või kohal asuvate konstruktsioonide ehitamiseks, mida mõjutavad pidevalt ilmastikutingimused või mis on pidevas märgumisohus,v.a juhul, kui esitatakse andmed, et toode vastab nii artikli 5 kui ka VI lisa nõuetele, kui vajaduse korral kohaldatakse asjakohaseid riskivähendamise meetmeid.”

         (1)  Selles veerus viidatud puhtusaste oli selle toimeaine minimaalne puhtusaste, mida kasutati direktiivi artikli 11 kohasel hindamisel. Turuleviidud tootes võib toimeaine puhtusaste olla kas sama või erinev, kui on tõestatud, et toimeaine on hinnatud ainega tehniliselt samaväärne.

         (2)  Selliste toodete puhul, mis sisaldavad mitut artikli 16 lõikega 2 hõlmatud toimeainet, on artikli 16 lõike 3 järgimise tähtaeg käesolevasse lisasse viimasena kantavat toimeainet käsitlev tähtaeg. Selliste toodete puhul, millele on esmakordne luba antud vähem kui 120 päeva enne artikli 16 lõike 3 järgimise tähtaega ning mille loa vastastikuse tunnustamise täielik taotlus on artikli 4 lõike 1 kohaselt esitatud 60 päeva jooksul alates tootele esmakordse loa saamisest, pikendatakse kõnealuse taotlusega seotud tähtaega, mis on ette nähtud artikli 16 lõike 3 järgimiseks, esmakordse loa vastastikuse tunnustamise teel 120 päeva võrra alates kuupäevast, mil loa vastastikuse tunnustamise täielik taotlus vastu võeti. Selliste toodete puhul, mille suhtes liikmesriik on teinud ettepaneku teha erand vastastikuse tunnustamise põhimõttest kooskõlas artikli 4 lõikega 4, pikendatakse artikli 16 lõike 3 järgimise tähtaega 30 päeva võrra alates kuupäevast, mil komisjon võttis vastu artikli 4 lõike 4 teise lõigu kohase otsuse.

         (3)  VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebisaidil http://ec.europa.eu/comm/environment/biocides/index.htm


title: Nõukogu direktiiv 96/99/EÜ, 30. detsember 1996, aktsiisiga maksustatava kauba üldist korraldust ja selle kauba valdamist, liikumist ning järelevalvet käsitleva direktiivi 92/12/EMÜ muutmise kohta

text:
Tähtis õiguslik teade

|

31996L0099

Euroopa Liidu Teataja L 008 , 11/01/1997 Lk 0012 - 0013

		Nõukogu Direktiiv 96/99/EÜ,30. detsember 1996,aktsiisiga maksustatava kauba üldist korraldust ja selle kauba valdamist, liikumist ning järelevalvet käsitleva direktiivi 92/12/EMÜ muutmise kohtaEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 99,võttes arvesse komisjoni ettepanekut,võttes arvesse Euroopa Parlamendi arvamust [1]ning arvestades, et:komisjoni ettepaneku osas konsulteeritud majandus- ja sotsiaalkomitee ei ole nõukogu poolt vastavalt asutamislepingu artiklile 198 määratud tähtaja jooksul arvamust esitanud; asjaolu, et nimetatud komitee arvamust ei esitanud, on sobilik jätta tähelepanuta;direktiivis 92/12/EMÜ [2] on sätestatud aktsiisiga maksustatavate toodete valdamist, liikumist ning järelevalvet puudutavad sätted;selle direktiivi artikliga 26 nähakse ette erand, mis võimaldab Taanil kohaldada alates teatavast kogusest aktsiisi alkohoolsetele jookidele ja tubakatoodetele, mida eraisikud impordivad tema territooriumile isiklikuks kasutamiseks;1994. aasta ühinemisaktis sätestatakse samuti direktiivi 92/12/EMÜ artiklist lähtudes, et Rootsi ja Soome võivad samadel tingimustel rakendada aktsiisi suuremale hulgale eri alkohoolsetele jookidele ja tubakatoodetele;eespool nimetatud erandite osas jõuti kokkuleppele, kuna piirideta Euroopas, kus aktsiisimäärad suuresti erinevad, oleks aktsiisipiirangute viivitamatu täielik kaotamine kaasa toonud vastuvõetamatuid kauplemis- ja tuluhäireid ning konkurentsimoonutusi asjassepuutuvates liikmesriikides, kes on rakendanud kõnealustele toodetele tavapäraselt kõrgeid aktsiise, mis on oluliseks tuluallikaks kui ka seotud tervishoiu- ja sotsiaalsete kaalutlustega;erandid kehtestati 31. detsembrini 1996 ning nende suhtes kohaldatakse direktiivi 77/388/EMÜ [3] artiklis 281 sätestatuga sarnast järelevalvemenetlust;31. detsembril 1996 on ühenduses rakendatavad aktsiisi miinimummäärad siiski madalamad, kui erandite kokkuleppimisel eeldati, mistõttu nende kaotamine kõnealusel kuupäeval tooks kaasa oodatust suuremaid probleeme;seepärast on kohane anda Taanile, Soomele ja Rootsile täiendav kohanemisaeg, pikendades direktiivi 92/12/EMÜ artikliga 26 ettenähtud tähtaega;artikli 26 sätted on siiski kõrvalekaldeks siseturu aluspõhimõttest, milleks on kodanike õigus vedada oma tarbeks ostetud kaupa kogu ühenduses ilma, et tekiks uusi maksukohustusi, mistõttu selle mõju on vaja piirata niipalju kui võimalik;seetõttu on kohane Taani ja Soome osas ühelt poolt ette näha nende kogusepiirangute järk-järguline liberaliseerimine, mida nad võivad kohaldada kuni piirangute täieliku kaotamiseni 31. detsembril 2003, ning teiselt poolt vähendada 36 tunnilt 24 tunnile nõutavat ajavahemikku, mis tuleb väljaspool asjassepuutuva liikmesriigi territooriumi viibida, et tekiks õigus mistahes maksuvabastust saada;kõnealused liikmesriigid võivad liberaliseerimismenetluse täpsete üksikasjade üle ise otsustada, pidades silmas kõiki seonduvaid asjaolusid;hiljemalt 30. juuniks 2000 tuleks menetluse suhtes siiski seiret rakendada;Rootsi osas on sobilik lubada jätta olemasolevad piirangud kehtima 30. juunini 2000 ning rakendada nende suhtes direktiivi 77/388/EMÜ artiklis 281 sätestatuga sarnast järelevalvemenetlust;ühendusesiseseid lende tegevate isikute salongi- ja registreeritud pagasi ning ühendusesiseseid merereise tegevate isikute pagasi suhtes kohaldatavate kontrollide ja formaalsuste lõpetamist käsitleva nõukogu 19. detsembri 1991. aasta määruse (EMÜ) nr 3925/91 [4] artikli 1 lõikega 2 nähakse ette, et selle kohaldamine ei mõjuta liikmesriikide kehtestatud keeldude või piirangutega seotud kontrolli, kui see on kooskõlas Euroopa ühenduste kolme asutamislepinguga; seoses sellega tuleb direktiivi 92/12/EMÜ artiklis 26 osutatud kogusepiirangute rakendamiseks vajalikku kontrolli käsitada nimetatud liiki kontrollina ning sellele vastavalt ühenduse õigusaktide kohasena,ON VASTU VÕTNUD KÄESOLEVA DIREKTIIVI:Artikkel 1"Artikkel 261. Ilma et see piiraks artikli 8 kohaldamist, lubatakse Taanil ja Soomel 31. detsembrini 2003 rakendada teises ja kolmandas lõigus sätestatud erikorda teatavatele alkohoolsetele jookidele ja tubakatoodetele, mida eraisikud toovad nende territooriumile isiklikuks otstarbeks.Alates 1. jaanuarist 1997 lubatakse Taanil ja Soomel jätkata nende territooriumile täiendavat aktsiisi tasumata tuua lubatud kaubakoguste osas samade piirangute kohaldamist, mida nad kohaldasid 31. detsembril 1996. Kõnealused liikmesriigid kaotavad need piirangud järk-järgult.Kui nimetatud kaupa impordivad nende territooriumil elavad isikud, lubatakse Taanil ja Soomel lubada maksuvaba sissetoomist üksnes isikutele, kes on nende territooriumilt eemal viibinud enam kui 24 tundi.2. Komisjon esitab 30. juuniks 2000 Euroopa Parlamendile ja nõukogule aruande lõike 1 kohaldamise kohta.3. Ilma et see piiraks artikli 8 kohaldamist lubatakse Rootsil ajavahemikul 1. jaanuarist 1997 kuni 30. juunini 2000 direktiivi 77/388/EMÜ ning artikliga 281 ettenähtuga sarnase järelevalvemenetluse kohaselt jätkata eraisikute poolt isiklikuks otstarbeks Rootsi territooriumile aktsiisivabalt toodavate alkohoolsete jookide ja tubakatoodete suhtes samade kogusepiirangute kohaldamist, mida ta kohaldas 31. detsembril 1996.4. Taani, Soome ja Rootsi võivad käesoleva artikliga hõlmatud kauba osas aktsiisi koguda ja vajalikku kontrolli teostada."Artikkel 21. Liikmesriigid jõustavad käesoleva direktiivi järgimiseks vajalikud õigusnormid hiljemalt 1. jaanuaril 1997. Liikmesriigid teatavad nendest viivitamata komisjonile.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.Artikkel 3Käesolev direktiiv jõustub 1. jaanuaril 1997.Artikkel 4Käesolev direktiiv on adresseeritud liikmesriikidele.Brüssel, 30. detsember 1996Nõukogu nimeleesistujaS. Barrett[1] Arvamus on esitatud 13. detsembril 1996 (Euroopa Ühenduste Teatajas seni avaldamata).[2] EÜT L 76, 23.3.1992, lk 1. Direktiivi on viimati muudetud direktiiviga 94/74/EÜ (EÜT L 365, 31.12.1994, lk 46).[3] EÜT L 145, 13.6.1977, lk 1. Direktiivi on viimati muudetud direktiiviga 95/7/EÜ (EÜT L 102, 9.5.1995, lk 18).[4] EÜT L 374, 31.12.1991, lk 4.--------------------------------------------------


title: Komisjoni direktiiv 2013/3/EL, 14. veebruar 2013 , millega muudetakse Euroopa Parlamendi ja nõukogu direktiivi 98/8/EÜ, et kanda toimeaine tiametoksaam kõnealuse direktiivi I lisasse kasutamiseks tooteliigis 18  EMPs kohaldatav tekst

text:
               15.2.2013

               ET

               Euroopa Liidu Teataja

               L 44/6

         KOMISJONI DIREKTIIV 2013/3/EL,
   14. veebruar 2013,
   millega muudetakse Euroopa Parlamendi ja nõukogu direktiivi 98/8/EÜ, et kanda toimeaine tiametoksaam kõnealuse direktiivi I lisasse kasutamiseks tooteliigis 18
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. veebruari 1998. aasta direktiivi 98/8/EÜ, mis käsitleb biotsiidide turuleviimist, (1) eriti selle artikli 16 lõike 2 teist lõiku,
   ning arvestades järgmist:

               (1)

               Komisjoni 4. detsembri 2007. aasta määrusega (EÜ) nr 1451/2007 (Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta) (2) on kehtestatud selliste toimeainete loetelu, mida on vaja hinnata nende võimalikuks kandmiseks direktiivi 98/8/EÜ I, IA või IB lisasse. Tiametoksaam kuulub kõnealusesse loetellu.

               (2)

               Komisjoni 25. juuli 2008. aasta direktiiviga 2008/77/EÜ, millega muudetakse Euroopa Parlamendi ja nõukogu direktiivi 98/8/EÜ, et kanda toimeaine tiametoksaam selle I lisasse, (3) kanti tiametoksaam toimeainena direktiivi 98/8/EÜ I lisasse kasutamiseks direktiivi 98/8/EÜ V lisas määratletud tooteliigis 8: puidukonservandid.

               (3)

               Määruse (EÜ) nr 1451/2007 kohaselt on tiametoksaami nüüd hinnatud vastavalt direktiivi 98/8/EÜ artikli 11 lõikele 2 kasutamiseks toodetes, mis kuuluvad kõnealuse direktiivi V lisas määratletud tooteliiki 18: insektitsiidid, akaritsiidid ja muude lülijalgsete tõrjeks kasutatavad tooted.

               (4)

               Referentliikmesriigiks määrati Hispaania ning ta esitas 2. märtsil 2009 komisjonile pädeva asutuse aruande ja soovituse vastavalt määruse (EÜ) nr 1451/2007 artikli 14 lõigetele 4 ja 6.

               (5)

               Komisjon ja liikmesriigid on pädeva asutuse aruande läbi vaadanud. Määruse (EÜ) nr 1451/2007 artikli 15 lõike 4 kohaselt lisati läbivaatuse tulemused 21. septembril 2012 alalises biotsiidide komitees hindamisaruandesse.

               (6)

               Hindamisel ilmnes, et insektitsiididena, akaritsiididena ja muude lülijalgsete tõrjeks kasutatavate tiametoksaami sisaldavate biotsiidide puhul võib eeldada, et need vastavad direktiivi 98/8/EÜ artikli 5 nõuetele. Seega on asjakohane kanda tiametoksaam kõnealuse direktiivi I lisasse kasutamiseks tooteliigis 18.

               (7)

               ELi tasandil ei ole hinnatud kõiki võimalikke kasutusalasid. Näiteks ei ole uuritud kasutamist välistingimustes, samuti kasutamist muude kui kutseliste kasutajate poolt. Seepärast on asjakohane, et liikmesriigid hindavad selliseid kasutusalasid või kokkupuutestsenaariume ning selliseid riske inimestele ja keskkonnaosadele, mida ei ole riskide hindamisel ELi tasandil piisava põhjalikkusega uuritud, ning tagavad tootele turustusloa andmisel, et võetakse sobivad meetmed või kehtestatakse eritingimused kindlakstehtud riskide vähendamiseks lubatava tasemeni.

               (8)

               Võttes arvesse kindlakstehtud lubamatut ohtu kutselistele kasutajatele toote pintsliga pealekandmisel, on asjakohane nõuda, et tooteid ei lubata sel viisil kasutada, v.a juhul, kui esitatakse andmed, et toode vastab nii direktiivi 98/8/EÜ artikli 5 kui ka VI lisa nõuetele, kui vajaduse korral kohaldatakse asjakohaseid riskivähendamise meetmeid.

               (9)

               Arvestades kindlakstehtud riske vee- ja maismaaökosüsteemidele, kui toode suunatakse reoveepuhastisse või otse pinnavette, on asjakohane nõuda, et tooteid ei lubata sel viisil kasutada, v.a juhul, kui esitatakse andmed, et toode vastab nii direktiivi 98/8/EÜ artikli 5 kui ka VI lisa nõuetele, kui vajaduse korral kohaldatakse asjakohaseid riskivähendamise meetmeid.

               (10)

               Arvestades isikukaitsevahenditeta töötamisest tulenevaid kindlakstehtud riske paljude kasutusviiside puhul, on asjakohane nõuda, et toodet lubatakse kasutada kutselisel kasutajal, kes kasutab isikukaitsevahendeid, v.a juhul, kui toote turustusloa taotluses on võimalik tõendada, et ohtu kutselisele kasutajale on võimalik vähendada lubatud tasemeni muude vahendite abil.

               (11)

               Pidades silmas inimeste võimalikku kaudset toimeainega kokkupuudet toidu kaudu, kui toimeainet kasutatakse hindamisel käsitletud viisil, on asjakohane nõuda, et vajaduse korral kontrollitaks, kas on vaja muuta kehtivaid jääkide piirnorme või kehtestada uued piirnormid vastavalt Euroopa Parlamendi ja nõukogu 6. mai 2009. aasta määrusele (EÜ) nr 470/2009 (milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004) (4) või Euroopa Parlamendi ja nõukogu 23. veebruari 2005. aasta määrusele (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (5). Tuleks vastu võtta meetmed, mis tagavad, et kohaldatavaid jääkide piirnorme ei ületata.

               (12)

               Keskkonna jaoks kindlaks tehtud riske arvestades on asjakohane nõuda, et turustusloa andmisel nähtaks ette vajalikud riskileevendusmeetmed mesilaste kaitseks.

               (13)

               Käesoleva direktiivi sätteid tuleks kohaldada samal ajal kõikides liikmesriikides, et tagada tiametoksaami toimeainena sisaldavate biotsiidide võrdne kohtlemine ELi turul ja hõlbustada kogu biotsiidituru nõuetekohast toimimist.

               (14)

               Toimeaine direktiivi 98/8/EÜ I lisasse kandmisele peaks eelnema mõistlik ajavahemik, et liikmesriigid ja huvitatud isikud saaksid valmistuda uute nõuete täitmiseks ning toimiku koostanud taotlejad saaksid kasutada kogu kümneaastast andmekaitseaega, mis direktiivi 98/8/EÜ artikli 12 lõike 1 punkti c alapunkti ii kohaselt algab toimeaine lisasse kandmise kuupäevast.

               (15)

               I lisasse kandmisele peaks järgnema mõistlik ajavahemik, et liikmesriigid saaksid rakendada direktiivi 98/8/EÜ artikli 16 lõiget 3.

               (16)

               Seepärast tuleks direktiivi 98/8/EÜ vastavalt muuta.

               (17)

               Kooskõlas liikmesriikide ja komisjoni 28. septembri 2011. aasta ühise poliitilise deklaratsiooniga selgitavate dokumentide kohta (6) kohustuvad liikmesriigid põhjendatud juhtudel lisama oma teatele ülevõtmismeetmete võtmise kohta ka ühe või mitu dokumenti, milles kirjeldatakse direktiivi osade ja ülevõtvate siseriiklike õigusaktide osade vastavust.

               (18)

               Käesoleva direktiiviga ette nähtud meetmed on kooskõlas alalise biotsiidide komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 98/8/EÜ I lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 31. jaanuariks 2014.
   Liikmesriigid kohaldavad neid norme alates 1. veebruarist 2015.
   Kui liikmesriigid võtavad kõnealused normid vastu, lisavad nad nendesse normidesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas vastu võetud põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 14. veebruar 2013

            Komisjoni nimel

            president

         José Manuel BARROSO

      (1)  EÜT L 123, 24.4.1998, lk 1.

      (2)  ELT L 325, 11.12.2007, lk 3.

      (3)  ELT L 198, 26.7.2008, lk 41.

      (4)  ELT L 152, 16.6.2009, lk 11.

      (5)  ELT L 70, 16.3.2005, lk 1.

      (6)  ELT C 369, 17.12.2011, lk 14.

      LISA
      Direktiivi 98/8/EÜ I lisasse lisatakse kandele nr 14 järgmine tekst:

                     Nr

                     Tavanimetus

                     IUPACi nimetus
                     Identifitseerimisnumbrid

                     Toimeaine minimaalne puhtusaste (1)

                     Lisamise kuupäev

                     Artikli 16 lõike 3 järgimise tähtaeg, välja arvatud juhul, kui kohaldatakse ühte joonealuses märkuses osutatud eranditest (2)

                     Lisasse kuulumise lõppkuupäev

                     Tooteliik

                     Erisätted (3)

                     „980 g/kg

                     1. veebruar 2015

                     31. jaanuar 2017

                     31. jaanuar 2025

                     18

                     ELi tasandil ei hinnatud kõiki võimalikke kasutusalasid; teatavad kasutusalad, näiteks kasutamine välistingimustes ja kasutamine muude kui kutseliste kasutajate poolt, jäeti kõrvale. Turustusloa taotluse hindamisel vastavalt artiklile 5 ja VI lisale hindavad liikmesriigid, kui see on teatava toote puhul asjakohane, selliseid kasutusalasid või kokkupuutestsenaariume ning selliseid riske inimestele ja keskkonnaosadele, mida ei ole ELi tasandil riskide hindamisel piisavalt põhjalikult uuritud.
                     Toodete puhul ei lubata pealekandmist pintsliga, v.a juhul, kui esitatakse andmed, millega tõendatakse, et toode vastab artikli 5 ja VI lisa nõuetele, kui vajaduse korral kohaldatakse asjakohaseid riskivähendamise meetmeid.
                     Tiametoksaami sisaldavate toodete puhul, mis võivad põhjustada jääke toidus või söödas, kontrollivad liikmesriigid, kas on vaja kehtestada uued või muudetud jääkide piirnormid vastavalt määrusele (EÜ) nr 470/2009 või määrusele (EÜ) nr 396/2005, ning võtavad asjakohased riskileevendusmeetmed, mis tagavad, et kohaldatavaid jääkide piirnorme ei ületata.
                     Toodetele ei anta luba kasutamiseks sellisel viisil, mille puhul ei ole võimalik vältida toote sattumist reoveepuhastisse või otse pinnavette, v.a juhul, kui esitatakse tõendid, et toode vastab, vajaduse korral sobivate riskileevendusmeetmete kasutamise puhul, artiklis 5 ja VI lisas esitatud nõuetele.
                     Liikmesriigid tagavad, et turustuslube antakse järgmistel tingimustel:

                                 1)

                                 kutsealaseks kasutamiseks lubatud toodete kasutamisel tuleb kasutada sobivaid isikukaitsevahendeid, v.a juhul, kui toote turustusloa taotluses tõendatakse, et ohtu kutsealasel eesmärgil kasutajatele on võimalik vähendada lubatava tasemeni muude vahendite abil;

                                 2)

                                 vajaduse korral võetakse meetmed mesilaste kaitsmiseks.”

         (1)  Selles veerus viidatud puhtusaste oli selle toimeaine minimaalne puhtusaste, mida kasutati direktiivi artikli 11 kohasel hindamisel. Turuleviidud tootes võib toimeaine puhtusaste olla kas sama või erinev, kui on tõestatud, et toimeaine on hinnatud ainega tehniliselt samaväärne.

         (2)  Selliste toodete puhul, mis sisaldavad mitut artikli 16 lõikega 2 hõlmatud toimeainet, on artikli 16 lõike 3 järgimise tähtaeg käesolevasse lisasse viimasena kantavat toimeainet käsitlev tähtaeg. Selliste toodete puhul, millele on esmakordne luba antud vähem kui 120 päeva enne artikli 16 lõike 3 järgimise tähtaega ning mille loa vastastikuse tunnustamise täielik taotlus on artikli 4 lõike 1 kohaselt esitatud 60 päeva jooksul alates tootele esmakordse loa saamisest, pikendatakse kõnealuse taotlusega seotud tähtaega, mis on ette nähtud artikli 16 lõike 3 järgimiseks, esmakordse loa vastastikuse tunnustamise teel 120 päeva võrra alates kuupäevast, mil loa vastastikuse tunnustamise täielik taotlus vastu võeti. Selliste toodete puhul, mille suhtes liikmesriik on teinud ettepaneku teha erand vastastikuse tunnustamise põhimõttest kooskõlas artikli 4 lõikega 4, pikendatakse artikli 16 lõike 3 järgimise tähtaega 30 päeva võrra alates kuupäevast, mil komisjon võttis vastu artikli 4 lõike 4 teise lõigu kohase otsuse.

         (3)  VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebisaidil http://ec.europa.eu/comm/environment/biocides/index.htm


title: Komisjoni direktiiv 2011/67/EL, 1. juuli 2011 , millega muudetakse Euroopa Parlamendi ja nõukogu direktiivi 98/8/EÜ, et kanda selle I lisasse toimeaine abamektiin  EMPs kohaldatav tekst

text:
               2.7.2011

               ET

               Euroopa Liidu Teataja

               L 175/13

         KOMISJONI DIREKTIIV 2011/67/EL,
   1. juuli 2011,
   millega muudetakse Euroopa Parlamendi ja nõukogu direktiivi 98/8/EÜ, et kanda selle I lisasse toimeaine abamektiin
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. veebruari 1998. aasta direktiivi 98/8/EÜ, mis käsitleb biotsiidide turuleviimist, (1) eriti selle artikli 16 lõike 2 teist lõiku,
   ning arvestades järgmist:

               (1)

               Komisjoni 4. detsembri 2007. aasta määrusega (EÜ) nr 1451/2007 Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (2) on kehtestatud selliste toimeainete loetelu, mida on vaja hinnata nende kandmiseks direktiivi 98/8/EÜ I, IA või IB lisasse. Abamektiin kuulub sellesse loetellu.

               (2)

               Määruse (EÜ) nr 1451/2007 kohaselt on abamektiini hinnatud vastavalt direktiivi 98/8/EÜ artikli 11 lõikele 2 kasutamiseks toodetes, mis kuuluvad kõnealuse direktiivi V lisas määratletud tooteliiki 18 (insektitsiidid, akaritsiidid ja tooted muude lülijalgsete tõrjeks).

               (3)

               Referentliikmesriigiks määrati Madalmaad ja nad esitasid 19. juunil 2009 komisjonile pädeva asutuse aruande ja soovituse vastavalt määruse (EÜ) nr 1451/2007 artikli 14 lõigetele 4 ja 6.

               (4)

               Komisjon ja liikmesriigid on pädeva asutuse aruande läbi vaadanud. Määruse (EÜ) nr 1451/2007 artikli 15 lõike 4 kohaselt lisati läbivaatuse tulemused alalises biotsiidide komitees 18. veebruaril 2011 hindamisaruandesse.

               (5)

               Hindamisel ilmnes, et insektitsiididena, akaritsiididena ja muude lülijalgsete tõrjeks kasutatavate abamektiini sisaldavate biotsiidide puhul võib eeldada, et need vastavad direktiivi 98/8/EÜ artikli 5 nõuetele. Seega on asjakohane kanda abamektiin kõnealuse direktiivi I lisasse.

               (6)

               Euroopa Liidu tasandil ei ole hinnatud kõiki võimalikke kasutusviise. Seepärast peaksid liikmesriigid hindama neid kasutusviise ja kokkupuutestsenaariume ning selliseid riske inimpopulatsioonidele ja keskkonna osadele, mida riskide hindamisel ei ole liidu tasandil piisava põhjalikkusega uuritud, ning lubade andmisel tagama, et võetakse sobivad meetmed või kehtestatakse eritingimused kindlaks tehtud riskide vähendamiseks lubatava tasemeni.

               (7)

               Pidades silmas settega seoses tuvastatud riske, kui tooteid kasutatakse teatava kasutusmääraga ja heide läheb reoveepuhastisse, on asjakohane nõuda, et selliseid tooteid ei lubataks kasutada muidu, kui ei ole esitatud tõendeid, et toode vastab, vajaduse korral sobivate riskileevendusmeetmete kasutamise puhul, nii direktiivi 98/8/EÜ artiklis 5 kui ka VI lisas esitatud nõuetele.

               (8)

               Hindamisaruande tulemuste põhjal on asjakohane nõuda, et lubade väljaandmisel võetakse meetmeid riskide leevendamiseks. Arvestades eelkõige väikelaste ja laste puhul võimalikke riske, tuleb kasutada sobivaid riskileevendusmeetmeid, et viia miinimumini väikelaste ja laste võimalik kokkupuude tootega.

               (9)

               Käesoleva direktiivi sätteid on oluline kohaldada samaaegselt kõikides liikmesriikides, et tagada toimeainena abamektiini sisaldavate biotsiidide võrdne kohtlemine turul ja hõlbustada kogu biotsiidituru nõuetekohast toimimist.

               (10)

               Toimeaine direktiivi 98/8/EÜ I lisasse kandmisele peaks eelnema mõistlik ajavahemik, et liikmesriigid ja huvitatud isikud saaksid valmistuda uute nõuete täitmiseks ning toimiku koostanud taotlejad saaksid kasutada kogu kümneaastast andmekaitseaega, mis direktiivi 98/8/EÜ artikli 12 lõike 1 punkti c alapunkti ii kohaselt algab toimeaine lisasse kandmise kuupäevast.

               (11)

               Lisasse kandmisele peaks järgnema mõistlik ajavahemik, et liikmesriigid saaksid rakendada direktiivi 98/8/EÜ artikli 16 lõiget 3.

               (12)

               Seepärast tuleks direktiivi 98/8/EÜ vastavalt muuta.

               (13)

               Käesoleva direktiiviga ettenähtud meetmed on kooskõlas alalise biotsiidide komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 98/8/EÜ I lisa muudetakse vastavalt käesoleva direktiivi lisale.
   Artikkel 2
   Ülevõtmine
   1.   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 30. juuniks 2012.
   Liikmesriigid kohaldavad neid norme alates 1. juulist 2013.
   Kui liikmesriigid võtavad kõnealused normid vastu, lisavad nad nendesse normidesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende vastuvõetud põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

   Artikkel 4
   Käesolev direktiiv on adresseeritud liikmesriikidele.

      Brüssel, 1. juuli 2011

            Komisjoni nimel

            president

         José Manuel BARROSO

      (1)  EÜT L 123, 24.4.1998, lk 1.

      (2)  ELT L 325, 11.12.2007, lk 3.

      LISA
      Direktiivi 98/8/EÜ I lisasse lisatakse järgmine kirje:

                     Nr

                     Tavanimetus

                     IUPACi nimetus
                     Identifitseerimisnumbrid

                     Toimeaine miinimumpuhtus turustatavas biotsiidis

                     Lisamise kuupäev

                     Artikli 16 lõike 3 täitmise tähtaeg (välja arvatud rohkem kui ühte toimeainet sisaldavad tooted, mille puhul artikli 16 lõike 3 täitmise tähtaeg on viimases asjaomase toimeaine lisasse kandmise otsuses sätestatud tähtaeg)

                     Lisasse kuulumise lõppkuupäev

                     Toote liik

                     Erisätted (1)

                     „43

                     Abamektiin

                     Abamektiin on avermektiini B1a ja avermektiini B1b segu

                                    Abamektiin:

                                             IUPACi nimetus: puudub

                                             EÜ nr: puudub

                                             CASi nr: 71751-41-2

                                    Avermektiin B1a:

                                             IUPACi nimetus: (10E,14E,16E,22Z)-(1R,4S,5'S,6S,6'R,8R,12S,13S,20R,21R,24S)-6'-[(S)-sek-butüül]-21,24-dihüdroksü-5',11,13,22-tetrametüül-2-okso-3,7,19-trioksatetratsüklo[15.6.1.14,8.020,24]pentakosa-10,14,16,22-tetraeen-6-spiro-2'-(5',6'-dihüdro-2'H-püraan)-12-üül 2,6-dideoksü-4-O-(2,6-dideoksü-3-O-metüül-α-L-arabino-heksopüranosüül)-3-O-metüül-α-L-arabino-heksopüranosiid

                                             EÜ nr: 265-610-3

                                             CASi nr: 65195-55-3

                                    Avermektiin B1b:

                                             IUPACi nimetus: (10E,14E,16E,22Z)-(1R,4S,5'S,6S,6'R,8R,12S,13S,20R,21R,24S)-21,24-dihüdroksü-6'-isopropüül-5',11,13,22-tetrametüül-2-okso-3,7,19-trioksatetratsüklo[15.6.1.14,8.020,24]pentakosa-10,14,16,22-tetraeen-6-spiro-2'-(5',6'-dihüdro-2'H-püraan)-12-üül2,6-dideoksü-4-O-(2,6-dideoksü-3-O-metüül-α-L-arabino-heksopüranosüül)-3-O-metüül-α-L-arabino-heksopüranosiid

                                             EÜ nr: 265-611-9

                                             CASi nr: 65195-56-4

                     Toimeaine peab olema järgmise puhtusastmega:

                                    abamektiin:

                                 minimaalselt 900 g/kg,

                                    avermektiin B1a:

                                 minimaalselt 830 g/kg,

                                    avermektiin B1b:

                                 maksimaalselt 80 g/kg

                     1. juuli 2013

                     30. juuni 2015

                     30. juuni 2023

                     18

                     Tootele loa andmise taotluse hindamisel vastavalt artiklile 5 ja VI lisale hindavad liikmesriigid teatava toote puhul, kui see on asjakohane, kasutusviise või kokkupuutestsenaariume ning selliseid riske inimpopulatsioonidele ja keskkonna osadele, mida ei ole liidu tasandil riskide hindamisel piisavalt põhjalikult uuritud.
                     Toodetele, mille kasutamisel ei ole võimalik vältida heite jõudmist reoveepuhastisse, ei lubata toodet kasutada sellise kasutusmääraga, mille puhul ELi tasandil tehtud riskide hindamine näitas lubamatut riski, kui ei ole esitatud tõendeid, et toode vastab, vajaduse korral sobivate riskileevendusmeetmete kasutamise puhul, artiklis 5 ja VI lisas esitatud nõuetele.
                     Loa andmine sõltub asjakohastest riskileevendusmeetmetest. Eelkõige tuleb kasutada sobivaid riskileevendusmeetmeid, et viia miinimumini väikelaste ja laste võimalikku kokkupuudet tootega.”

         (1)  VI lisas sätestatud ühtsete põhimõtete rakendamiseks vajalike hindamisaruannete sisu ja järeldused on kättesaadavad komisjoni veebilehel: http://ec.europa.eu/comm/environment/biocides/index.htm